CELEX: 62014CA0115
Language: et
Date: 2015-11-17 00:00:00
Title: Kohtuasi C-115/14: Euroopa Kohtu (neljas koda) 17. novembri 2015. aasta otsus (Oberlandesgericht Koblenz’i eelotsusetaotlus – Saksamaa) – RegioPost GmbH & Co. KG versus Stadt Landau (Eelotsusetaotlus — ELTL artikkel 56 — Teenuste osutamise vabadus — Piirangud — Direktiiv 96/71/EÜ — Artikli 3 lõige 1 — Direktiiv 2004/18/EÜ — Artikkel 26 — Hanked — Postiteenused — Liikmesriigi piirkondliku üksuse õigusnormid, millega kehtestatakse pakkujatele ja nende alltöövõtjatele kohustus maksta hankelepingu esemeks olevaid teenuseid osutavatele isikutele miinimumtöötasu)

18.1.2016   
            
            
               ET
            
            
               Euroopa Liidu Teataja
            
            
               C 16/6
            
         Euroopa Kohtu (neljas koda) 17. novembri 2015. aasta otsus (Oberlandesgericht Koblenz’i eelotsusetaotlus – Saksamaa) – RegioPost GmbH & Co. KG versus Stadt Landau
   (Kohtuasi C-115/14) (1)
   
   ((Eelotsusetaotlus - ELTL artikkel 56 - Teenuste osutamise vabadus - Piirangud - Direktiiv 96/71/EÜ - Artikli 3 lõige 1 - Direktiiv 2004/18/EÜ - Artikkel 26 - Hanked - Postiteenused - Liikmesriigi piirkondliku üksuse õigusnormid, millega kehtestatakse pakkujatele ja nende alltöövõtjatele kohustus maksta hankelepingu esemeks olevaid teenuseid osutavatele isikutele miinimumtöötasu))
   (2016/C 016/06)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Koblenz
   
      Põhikohtuasja pooled
   
   
      Hageja: RegioPost GmbH & Co. KG
   
      Kostja: Stadt Landau
   
      Menetluses osalesid: PostCon Deutschland GmbH, Deutsche Post AG
   
      Resolutsioon
   
   
               1.
            
            
               Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (muudetud komisjoni 30. novembri 2011. aasta määrusega (EL) nr 1251/2011) artiklit 26 tuleb tõlgendada selliselt, et sellega ei ole vastuolus sellised liikmesriigi piirkondliku üksuse õigusnormid nagu põhikohtuasjas, mis nõuavad töövõtjatelt ja nende alltöövõtjatelt, et nad kinnitaksid kirjalikus kinnituses, mis tuleb nende pakkumusele lisada, et nad maksavad hanke esemeks olevaid töid teostavatele töötajatele neis õigusnormides kehtestatud miinimumtöötasu.
            
         
               2.
            
            
               Direktiivi 2004/18 (muudetud määrusega nr 1251/2011) artiklit 26 tuleb tõlgendada selliselt, et sellega ei ole vastuolus sellised liikmesriigi piirkondliku üksuse õigusnormid nagu põhikohtuasjas, mis näevad ette selliste pakkujate ja nende alltöövõtjate hankemenetlusest kõrvaldamise, kes keelduvad kinnitamast kirjalikus kinnituses, mis tuleb nende pakkumusele lisada, et nad maksavad hanke esemeks olevaid töid teostavatele töötajatele neis õigusnormides kehtestatud miinimumtöötasu.
            
         
      (1)  ELT C 175, 10.6.2014.